text: ঊষা মঙ্গেশকর () একজন ভারতীয় গায়িকা যিনি হিন্দি, মারাঠি, কন্নড়, নেপালি, ভোজপুরি, গুজরাটি ইত্যাদি ভাষায় গান গেয়েছেন।
  
  ঊষা মঙ্গেশকর একজন ভারতীয় সঙ্গীতশিল্পী যিনি অনেক হিন্দি, মারাঠি, কান্নাডা, নেপালি, ভোজপুরী এবং গুজরাটি গান গেয়ে বিখ্যাত হয়েছেন।
  
  তিনি পন্ডিত দীননাথ মঙ্গেশকর এবং শিভান্তি (সুধামতী) এর কন্যা। তার অপর তিন বোন লতা মঙ্গেশকর, আশা ভোসলে এবং মিনা খাদিকারও সঙ্গীত ভূবনের উজ্জ্বল নক্ষত্র। বোনদের মধ্যে তিনি সবার কনিষ্ঠ। তার ছোটো ভাই হৃদয়নাথ মঙ্গেশকর একজন সঙ্গীত পরিচালক। ঊষা মঙ্গেশকর স্বল্প বাজেটের একটি চলচ্চিত্র জয় সান্তোশি মা (১৯৭৫) তে কিছু গানের প্লে ব্যাক করার মাধ্যমে লাইম লাইটে আসেন। ছবিটি সব সময়ের জন্য একটি ব্লক বাস্টার মুভি হওয়ার মর্যাদা লাভ করে। ছবিটির “ম্যায় তো আরতি” গানটির জন্য তিনি ফিল্ম ফেয়ার সেরা মহিলা প্লে-ব্যাক শিল্পী পুরষ্কারের জন্য মনোনীত হন। ২০০৬ সালে মুভিটি পুনঃনির্মানের সময় তিনি পুনরায় ঐ গানগুলোর জন্য কন্ঠ প্রদান করেন।
  
  চিত্রশিল্পের প্রতি ঊষা মঙ্গেশকরের প্রচন্ড আগ্রহ রয়েছে। মারাঠি মুভি ‘পিঞ্জারা’-তে গাওয়া গানগুলোর জন্যও তিনি বিখ্যাত। তিনি দূরদর্শনের জন্য ফুলওয়ান্তি নামক মিউজিক্যাল ড্রামাও পরিচালনা করেছেন।
  
  সন্মাননা ও স্বীকৃতি
   জয় সান্তোশি মা (১৯৭৫) ছবিতে সেরা মহিলা প্লে-ব্যাক শিল্পী হিসাবে বিএফজেএ অ্যাওয়ার্ড লাভ।
   জয় সান্তোশি মা (১৯৭৫) ছবিতে “ম্যায় তো আরতি” গানের জন্য ফিল্মফেয়ার সেরা মহিলা প্লে-ব্যাক শিল্পী হিসাবে নমিনেশন লাভ।
   ইনকার (১৯৭৭) ছবিতে “মাংতা হ্যায় তো আজা” গানের জন্য ফিল্মফেয়ার সেরা মহিলা প্লে-ব্যাক শিল্পী হিসাবে মনোনয়ন লাভ।
   ইকরার (১৯৭৮০) ছবিতে “হামসে নজর তো মিলাও” গানের জন্য ফিল্মফেয়ার সেরা মহিলা প্লে-ব্যাক শিল্পী হিসাবে মনোনয়ন লাভ।
  
  জনপ্রিয় গান
   জয় সান্তোশি মা (১৯৭৫) ছবিতে ম্যায় তো আরতি 
   আজাদ (১৯৫৫) ছবিতে ছবিতে আপলাম চাপলাম
   খাট্টা মিট্টা (১৯৭৮) ছবিতে খাট্টা মিট্টা
   তারানা (১৯৭৯) ছবিতে সুলতানা সুলতানা
   ডিস্কো ড্যান্সার (১৯৮১) ছবিতে গুরু কি না কলঙ্কি 
   চিত্র লেখা (১৯৬৪) ছবিতে কাহে তারা সায়ে যা ইয়ারা 
   ইনকার (১৯৭৮) ছবিতে মাংলা 
   নসীব (১৯৮০) ছবিতে পাকডো, পাকডো, পাকডো
   নসীব (১৯৮০) ছবিতে রং জমাকে যায়েঙ্গে 
   খুবসুরাত (১৯৮০) ছবিতে সারে নিয়াম তোড় দো 
   কালা পাথর (১৯৭৯) ছবিতে মুঝে পেয়ার কা তোহফা দে কে 
   ব্লাফ মাস্টার (১৯৬৪) ছবিতে ও চালি চালি ক্যায়সে হাওয়া ইয়ে চালি
   “নূরানী চেহারা” তে সোনা-নো সূরাজ
   “নূরানী চেহারা” তে আভো আভো মোমিনো সাহু আভোরে
  
  এছাড়া ঊষা মঙ্গেশকর মারাঠি ছবির জন্য যে গানগুলো গেয়েছেন তার মধ্যে পিঞ্জারা ছবিতে গাওয়া “ধাগালা লাগলি কালা” এবং “তুমহা অওর কেলি মে মর্জি বাহার” গান দুটি অত্যন্ত জনপ্রিয়। ২০০৮ সালে ঊষা মঙ্গেশকর ও শওকাত কাসেম এর নূরানী চেহারা অ্যালবাম রিলিজ হয়।
  
  প্রথম জীবন
  ঊষা মঙ্গেশকর পন্ডিত দীননাথ মঙ্গেশকর ও সেবন্তীর (সুধামতী) সন্তান। উনি লতা মঙ্গেশকর, আশা ভোঁসলে এবং মীনা খাদিকারের ছোট বোন ও সঙ্গীত পরিচালক হৃদয়নাথ মঙ্গেশকরের দিদি হন। জয় সন্তোষী মা ছায়াছবিতে ভক্তিমূলক গান গেয়ে উনি প্রথম প্রচার পান।
  
  তথ্যসূত্র
  
  বিষয়শ্রেণী:১৯৩৫-এ জন্ম
  বিষয়শ্রেণী:বলিউডের নেপথ্য সঙ্গীতশিল্পী
  বিষয়শ্রেণী:২০শ শতাব্দীর ভারতীয় গায়ক
title: ঊষা মঙ্গেশকর